హాసాంగ్-15 క్షిపణి ప్రయోగంతో ప్రజల్లో ఆనందంవేడుకల్లో పాల్గొన్న సైన్యం, ప్రభుత్వ అధికారులుసియోల్, డిసెంబరు 2: అత్యంత శక్తివంతమైన ఖండాంతర క్షిపణి హ్వాసాంగ్-15 ప్రయోగం విజయవంతం కావడంతో ఉత్తరకొరియా సంబరాల్లో మునిగితేలింది. నృత్యాలు చేస్తూ.. బాణసంచా కాలుస్తూ ప్రజలు సంబరాలు చేసుకున్నట్లు ఆ దేశ అధికార మీడియా వెల్లడించింది. ఉత్తరకొరియా అధికారిక పత్రిక రోడాంగ్ సిన్మన్లోనూ సంబరాలకు సంబంధించిన ఫొటోలను ప్రచురించారు. ప్యాంగ్యాంగ్లోని కిమ్ 2 సంగ్ స్క్వేర్ వద్ద ఆ దేశ సైనికులు సంబరాల్లో పాల్గొన్నారు. ఖండాంతర క్షిపణి ప్రయోగంతో ఉత్తరకొరియా శక్తి ప్రపంచానికి తెలిసిందంటూ బ్యానర్లు ఏర్పాటు చేశారు. అధికారిక పార్టీ నిర్ణయాత్మక కమిటీ వైస్ చైర్మన్ పాక్ క్వాంగ్ హో నేతృత్వంలో సంబరాలు జరిగాయి.ఈ సందర్భంగా ఆయన రెచ్చగొట్టే వ్యాఖ్యలు చేశారు. తమ దేశ అణు శక్తిని చూసి అమెరికా వణికిపోయి ఉంటుందని అన్నారు. తమ దేశ అభివృద్ధిని, హక్కులను ఎవరూ అడ్డుకోలేరని వ్యాఖ్యానించారు. సంబరాలకు ఉత్తరకొరియా అధ్యక్షుడు కిమ్ జాంగ్ ఉన్ దూరంగా ఉన్నప్పటికీ భారీ ఎత్తున సైన్యాధికారులు, ప్రభుత్వ అధికారులు హాజరయ్యారు. మరోవైపు ఉత్తరకొరియా జరుపుతున్న వరుస అణు పరీక్షల నేపథ్యంలో హవాయి దీవుల్లో తొలిసారిగా అణు సైరన్లు మోగించారు. ప్రచ్ఛన్న యుద్ధం తర్వాత హవాయిలో అణుసైరన్లు మోగించడం ఇదే తొలిసారి కావడం విశేషం. ఉత్తరకొరియా అణు బాంబు దాడి చేసే అవకాశముందని పర్యాటకులు, ప్రజలు ఎలాంటి పరిస్థితినైనా ఎదుర్కొనేలా సిద్ధం చేసేందుకే ఈ సైరన్లు మోగించినట్లు అత్యవసర పరిస్థితుల నిర్వహణ అధికారులు తెలిపారు. దాదాపు నిమిషం పాటు ఈ సైరన్ మోగించారు.
hasang-15 kshipani prayogamtho prajallo anandamvedukallo palgonna sainyam, prabhutva adhikarulusiol, disembaru 2: atyanta saktivantamaina khandantara kshipani hwasang-15 prayogam vijayavantam kaavadamtho uttarakoriya sambaraallo munigitelindi. nrutyaalu chestu.. banasancha kaalustuu prajalu sambaraalu chesukunnatlu aa desha adhikara media velladinchindi. uttarakoriya adhikaarika patrika rodang sinmanloonuu sambaraalaku sambandhinchina photolanu prachurinchaaru. pyaangyaangloni kim 2 sang skware vadda aa desha sainikulu sambaraallo paalgonnaaru. khandantara kshipani prayogamtho uttarakoriya sakti prapanchaaniki telisindantuu byaanarlu erpaatu chesaru. adhikaarika party nirnayaatmaka commity vais chairman pak kwang hoo netrutvamlo sambaraalu jarigai.ee sandarbhamgaa aayana rechagotte vyaakhyalu chesaru. tama desha anhu saktini chusi america vanikipoyi untundani annaru. tama desha abhivruddhini, hakkulanu evaruu addukolerani vyaakhyaaninchaaru. sambaraalaku uttarakoriya adhyakshudu kim jang un dooramgaa unnappatikii bhari ettuna sainyaadhikaarulu, prabhutva adhikaarulu haajarayyaaru. marovaipu uttarakoriya jaruputunna varusa anhu pareekshala nepathyamlo havai deevullo tolisaarigaa anhu sairanlu moginchaaru. prachchanna yuddham tarvaata havaayilo anusairanlu moginchadam ide tolisari kaavadam visesham. uttarakoriya anhu baambu daadi chese avakaasamundani paryaatakulu, prajalu elanti paristhitinainaa edurkonela siddham chesenduke ee sairanlu moginchinatlu atyavasara paristhitula nirvahana adhikaarulu telipaaru. daadaapu nimisham paatu ee sairan moginchaaru.